Στη κόψη του ξυραφιού

Στην κόψη του ξυραφιού είναι μια ελληνική τηλεοπτική δραματική σειρά 35 επεισοδίων που δημιουργήθηκε από τον Λευτέρη Καπώνη για το Mega Channel και προβλήθηκε το 1994. Η σκηνοθεσία της σειράς έγινε από τον Δημήτρη Σοφιανόπουλο, ενώ την μουσική σύνθεση της ανελάβε ο Γιάννης Ζουγανέλης.
Πρωταγωνιστές της σειράς είναι ο Νίκος Ξανθόπουλος, η Λυδία Λένωση, 
η Ευαγγελία Βαλσαμά, η Ελένη Φιλίνη και ο Στάθης Κακαβάς.

Μετά την ολοκλήρωσή της, η σειρά προβλήθηκε σε επανάληψη τις χρονιές 
2006, 2007, 2010 και 2020 από το ίδιο κανάλι συνήθως μεταμεσονύχτιες ώρες.

 Υπόθεση 
Ο Αντώνης Κατράκης, γόνος μιας παλιάς οικογένειας που έχει ξεπέσει πια οικονομικά, μπαρκάρει στα καράβια με σκοπό κάποια μέρα να γίνει ο ίδιος εφοπλιστής. 
Κάποια χρόνια αργότερα, καπετάνιος πια ο Κατράκης, γνωρίζει και παντρεύεται την κόρη του αφεντικού του, την Ειρήνη, με την οποία αποκτά δύο παιδιά, τον Γιώργο και την Αλεξάνδρα. 
Χωρίζει όμως σύντομα και ξαναγυρίζει στον νεανικό του έρωτα, την Μαρία Λυγίζου. 
Αυτή η σχέση μένει κρυφή από την πρώην σύζυγο του, καθώς και ο καρπός της, η Κατερίνα. 
Αρκετά χρόνια αργότερα, ο Γιώργος Ανδριώτης (γιος του Κατράκη) θα συναντήσει και θα ερωτευτεί την Κατερίνα, χωρίς ώστοσο να ξέρει ότι είναι ετεροθαλής αδερφή του. 
Εν τω μεταξύ η Ειρήνη Ανδριώτη θέλοντας να εξασφαλίσει 
ότι η περιουσία του Κατράκη θα πάει όλη στα δυο παιδιά τους, καταφέρνει και βάζει έναν δικό της άνθρωπο να γίνει εραστής της Σύλβιας, η οποία ειναι η σύζυγος του έμπιστου συνεργάτη και δεξί χέρι του Κατράκη, του Ανδρέα. Με αυτόν τον τρόπο η Ειρήνη είναι σε θέση να γνωρίζει από πρώτο χέρι όλες τις ενέργειες του πρώην συζύγου της.
Ο έρωτας όμως που θα δημιουργηθεί ανάμεσα στον γιο του Κατράκη 
και την ομόρφη και ταλαντούχα ηθοποιό Κατερίνα Λυγίζου θα πυροδοτήσει απρόβλεπτες εξελίξεις και οι ήρωες οδηγούνται σε μεγάλα και δραματικά διλήμματα. 
Μια ρεπόρτερ, η Μαρίνα Τερζή, που ανέλαβε να γράψει την αυτοβιογραφία του Αντώνη Κατράκη προσπαθεί να αποκαλύψει τα γεγονότα και τις συγκρούσεις του παρελθόντος αλλά και του παρόντος.

 Διανομή ρόλων
 Ηθοποιός Ρόλος Σημειώσεις Νίκος Ξανθόπουλος  Αντώνης Κατράκης  Εφοπλιστής Λυδία Λένωση Ειρήνη Ανδριώτη  πρώην σύζυγος Κατράκη Λυδία Ηλιοπούλου Αλεξάνδρα Κατράκη  κόρη του Κατράκη Οδυσσέας Σταμούλης Γιώργος Ανδριώτης  γιος του Κατράκη Ευαγγελία Βαλσαμά Κατερίνα Λυγίζου  ηθοποιός Στάθης Κακαβάς  Ανδρέας  στενός συνεργάτης του Κατράκη Ελένη Φιλίνη  Μόνικα Τερζή  ρεπόρτερ Ευαγγελία Σέχα  Μαρία Λυγίζου  Έλενα Τυρέα  Σύλβια  σύζυγος του Ανδρέα Δημήτρης Πετρόπουλος  Νίκος  ηθοποιός Αντώνης Αλεξίου  Πέτρος   Σοφοκλής Πέππας  Άρης Αλεξάνδρου   Κώστας Αποστολίδης  Σταύρος Βενιέρης   Σπύρος Δρόσος  Μάριος   Αχιλλέας Κυριακίδης  Ανδρέου   Χρήστος Ζορμπάς  Νικήτας Χαρίτογλου   Αλέκος Μάνδυλας  Βλαχωρίτης   Μάνος Βακούσης  ηγούμενος   Κρατερός Κατσούλης     Γιώργος Εμιρζάς     Χρήστος Φωτίδης     Χριστίνα Συμεωνίδη    Δημήτρης Σιακάρας    Μαρίνα Ευγενικού    Παύλος Φωλτίδης     Έκτωρ Καλούδης   

Παραπομπές

Εξωτερικοί σύνδεσμοι


Στην κόψη του ξυραφιού
Κατηγορία:Ελληνικές δραματικές τηλεοπτικές σειρές